text: Kender du dette ur?
  02 marts 2012 kl. 11.35
  Politiet efterlyser ejeren af et specielt ur.
  I forbindelse med efterforskningen af nogle indbrud har politiet fundet to ure, man gerne vil have fat i ejerne til.
  Urene er fundet i Sønderborg, men kan stamme fra et hvilket som helst sted i landet. 
  Det ene ur er et meget specielt gammel rundt lommeur med kæde.
  Det er meget velholdt og kan stadig gå.
  Det ligger i den originale æske fra urmager Peter Hansen, Nørrebrogade 70 i København. Her havde urmageren forretning først i 1900-tallet.
  Desuden efterlyses ejeren af et Skagen dame-armbåndsur. Det er sandsynligvis stjålet i eller omkring Sønderborg.
  Hvis du ved noget, hører politiet gerne fra dig. Politiet har tlf. 114.
  